אנשים ומחשבים – פורטל חדשות היי-טק, מיחשוב, טלקום, טכנולוגיות סקר פנימי בגוגל: יותר ויותר עובדים לא מרוצים מההנהלה הנוכחית - אנשים ומחשבים - פורטל חדשות היי-טק, מיחשוב, טלקום, טכנולוגיות
Posted By גלי פיאלקוב On 5 בפברואר 2019 @ 12:31 In אינטרנט,בראש הכותרות,חדשות,חדשות מתפרצות | No Comments
אפשר שהסיבה לתסכול העובדים מדמי הפיצויים שהחברה נוהגת לשלם נעוצה, לפחות חלקית, בפרסום סכום העתק שקיבל הבכיר אנדי רובין אחרי שהועזב מהחברה בשקט בשנת 2014. עזיבתו של רובין נבעה, לפי חשיפה מאוחרת יותר, לנוכח חשדות לקשר מיני לא ראוי עם זוטרה, והעניין הושתק בין היתר, לפי סברת התקשורת, באמצעות תשלום של 90 מיליון דולרים כפיצוי, כך גילה הניו יורק טיימס. הפרשה עוררה זעם גדול מטעם עובדים ועובדות בחברה, ואף הוציאה אלפים מהם למחאה קולנית [1] וציבורית נגד גוגל.
אחת הסיבות הבולטות לכעסים על גוגל ובכיריה מטעם עובדים הייתה חוזה שהחברה התעתדה לחתום עם הפנטגון, Maven שמו, ושכלל אספקת טכנולוגיית בינה מלאכותית שתשולב בכלי לוחמה. העובדים אמרו שאינם מוכנים שגוגל תספק את הבינה המלאכותית שלה לצרכים אלו, חתמו על עצומה נגד כוונתה זו, ובחודש מאי בשנה שעברה אף בחרו כתריסר מעובדי גוגל להתפטר במחאה [2] על החוזה, מה שהביא לבסוף לנסיגה [3] של הענקית מהמשך קיומו.
והיה עוד עניין, מיזם שזכה לכינוי Dragonfly – פרויקט שסימן את הרצון של גוגל לחזור לשוק מנועי החיפוש הסיני, ושכלל יצירת מנוע שיעמוד בדרישות המחמירות של הממשל, כולל בצנזורה קשה. בדצמבר האחרון גוגל החליטה על ביטול זמני [4] של הפרויקט,לאחר שזכתה למסע לחצים אדיר חיצוני, אבל גם פנימי. לפי הדיווחים שהגיעו לרשת, מאות עובדים חתמו על עצומה במחאה נגד הפרויקט ונגד הכוונה של גוגל להיענות לדרישות הסיניות שפוגעות, בין השאר, בפרטיות המשתמשים ביכולת הגלישה החופשית, וכן באפשרות לגלוש באופן אנונימי.
URL to article: https://www.pc.co.il/news/284062/
[1] למחאה קולנית: https://www.pc.co.il/featured/277199/
[2] להתפטר במחאה: https://www.pc.co.il/featured/265706/
[3] לנסיגה: https://www.pc.co.il/featured/266882/
[4] ביטול זמני: https://www.pc.co.il/news/280775/